महज 10 दिन में लूट का खुलासा किए जाने और असली अपराधियों को जेल भेजे जाने से उत्साहित पाइप मार्केट एसोसिएशन ने शनिवार को पुलिस लाइंस पहुंच एसएसपी वैभव कृष्ण, सीओ बार्डर आरके मिश्रा, एसपी सिटी श्लोक कुमार और एसएचओ साहिबाबाद दिनेश यादव को सम्मानित किया। उन्होंने एसएचओ को नकद पुरस्कार भी देने की घोषणा की, लेकिन एसएसपी ने नकद पुरस्कार लेने से इंकार कर दिया। वहीं एसएसपी का कहना है कि मुठभेड़ में शामिल पुलिस टीम के सदस्यों को डीजीपी डिस्क के लिए नामित कर मुख्यालय नाम भेजे जाएंगे। उन्हें पुरस्कृत किया जाएगा।